CELEX: 62013CN0656
Language: hu
Date: 2013-12-12 00:00:00
Title: C-656/13. sz. ügy: A Nejvyšší soud České republiky (Cseh Köztársaság) által 2013. december 12-én benyújtott előzetes döntéshozatal iránti kérelem — L kontra M, R és K

22.3.2014   
            
            
               HU
            
            
               Az Európai Unió Hivatalos Lapja
            
            
               C 85/11
            
         A Nejvyšší soud České republiky (Cseh Köztársaság) által 2013. december 12-én benyújtott előzetes döntéshozatal iránti kérelem — L kontra M, R és K
   (C-656/13. sz. ügy)
   2014/C 85/19
   Az eljárás nyelve: cseh
   
      A kérdést előterjesztő bíróság
   
   Nejvyšší soud České republiky
   
      Az alapeljárás felei
   
   
      Felperes: L
   
      Alperesek: M; R és K
   
      Az előzetes döntéshozatalra előterjesztett kérdések
   
   
               1.
            
            
               A házassági ügyekben és a szülői felelősségre vonatkozó eljárásokban a joghatóságról, valamint a határozatok elismeréséről és végrehajtásáról, illetve az 1347/2000/EK rendelet hatályon kívül helyezéséről szóló, 2003. november 27-i 2201/2003/EK tanácsi rendelet (1) (a továbbiakban: Brüsszel IIa rendelet) 12. cikkének (3) bekezdését úgy kell-e értelmezni, hogy az a szülői felelősségre vonatkozó eljárásban akkor is megalapozza a joghatóságot, ha más kapcsolódó eljárás (vagyis „az (1) bekezdésben említett eljárásoktól eltérő eljárás”) nincs folyamatban?
               Amennyiben az első kérdésre igenlő választ kell adni:
            
         
               2.
            
            
               A Brüsszel IIa rendelet 12. cikkének (3) bekezdését úgy kell-e értelmezni, hogy a kifejezett vagy egyéb egyértelmű módon történő elfogadás alatt az a helyzet is értendő, amelyben az eljárást nem kezdeményező fél ugyanabban az ügyben maga is terjeszt elő eljárást megindító iratot, de ezt követően az első iratában vitatja a másik fél által korábban kezdeményezett eljárásban eljáró bíróság joghatóságát?
            
         
      (1)  HL L 388., 1. o.; magyar nyelvű különkiadás 19. fejezet, 6. kötet, 243. o.